ai4bharat/Pralekha huggingface dataset:
रक्षा मंत्रालय
गुजरात के पोरबंदर में स्वदेशी उन्नत हल्के हेलिकॉप्टर एमके III स्क्वाड्रन को भारतीय तटरक्षक बल की सेवा में शामिल किया गया
28 जून, 2022 को गुजरात के पोरबंदर स्थित एयर एन्क्लेव में 835 स्क्वाड्रन  को भारतीय तटरक्षक बल की सेवा में शामिल किया गया। यह एक स्वदेशी उन्नत हल्का हेलीकॉप्टर  एमके III स्क्वाड्रन है। इस अवसर पर आयोजित समारोह की अध्यक्षता तटरक्षक बल के महानिदेशक  श्री वी.एस. पठानिया ने की। वहीं, इस कार्यक्रम में पोरबंदर और गुजरात क्षेत्र के विभिन्न गणमान्य सैन्य और नागरिक व्यक्तियों ने हिस्सा लिया। इस स्क्वाड्रन को सेवा में शामिल करना प्रधानमंत्री श्री नरेन्द्र मोदी के 'आत्मनिर्भर भारत' की सोच के अनुरूप खोज व बचाव  और समुद्री निगरानी के क्षेत्र में आत्मनिर्भरता प्राप्त करने की दिशा में एक शानदार छलांग है।
इस स्वदेशी एएलएच एमके III हेलीकॉप्टर का निर्माण हिंदुस्तान एयरोनॉटिक्स लिमिटेड  ने किया है। इनमें उन्नत रडार सहित इलेक्ट्रो ऑप्टिकल सेंसर, शक्ति इंजन, पूरी तरह से ग्लास कॉकपिट, उच्च-तीव्रता वाली सर्चलाइट, उन्नत संचार प्रणाली, स्वचालित पहचान प्रणाली के साथ-साथ एसएआर होमर जैसे अत्याधुनिक उपकरण हैं। ये विशेषताएं तटरक्षक बल को समुद्री की निगरानी करने के साथ-साथ दिन और रात, के दौरान पोतों का परिचालन करते हुए विस्तारित सीमाओं पर एसएआर करने में सक्षम बनाती हैं। इसके अलावा इस विमान  के पास भारी मशीन गन के साथ एक आक्रामक मंच से गंभीर मरीजों के लिए एक गहन चिकित्सा देखभाल इकाई  के रूप में अपनी भूमिका को बदलने की क्षमता है।
अब तक 13 एएलएच एमके-III विमान चरणबद्ध तरीके से भारतीय तटरक्षक बल में शामिल किए जा चुके हैं। इनमें से चार विमान पोरबंदर में तैनात हैं। सेवा में शामिल होने के बाद से स्क्वाड्रन ने 1,200 घंटे से अधिक अवधि तक उड़ान भरी है। साथ ही, दीव तट पर पहली बार रात में एसएआर सहित कई परिचालन मिशनों का संचालन किया है।
कमांडेंट सुनील दत्त के पास इस 835 स्क्वाड्रन  की कमान है। इसे सेवा में शामिल करने से गुजरात क्षेत्र में भारतीय तटरक्षक बल की क्षमताओं को बड़ा प्रोत्साहन मिलेगा। साथ ही, यह देश की समुद्री सुरक्षा को और अधिक मजबूत करेगा।
रेल मंत्रालय
अपने कर्तव्य के प्रति अनुकरणीय निष्ठा दर्शाते हुए सतर्क ट्रेन ड्राइवर ने संभावित दुर्घटना टाली, ड्यूटी निभाते वक्त घायल हुए सहायक ट्रेन ड्राइवर की मौत
, नागपुर की नजर तलनी-धामनगांव के बीच ट्रेन संख्या 12810 हावड़ा-छत्रपति शिवाजी महाराज टर्मिनस मेल के इंजन या लोको  में निकलते धुएं पर पड़ी। ट्रेन ड्राइवर श्री डी. एल. ब्रम्हे ने तत्काल आपातकालीन ब्रेक लगाया एवं आग बुझाने के लिए अग्निशामक का इस्तेमाल किया और इस तरह से एक बड़ी संभावित दुर्घटना सफलतापूर्वक टाल कर कई यात्रियों की जान बचाई। ट्रेन ड्राइवर की इस सूझबूझ से किसी भी यात्री को खरोंच तक नहीं आई। फिर इसके बाद इंजन को बदल दिया गया और ट्रेन आगे की यात्रा के तहत मुम्बई के लिए प्रस्थान कर गई। इस मामले में रेल सुरक्षा आयुक्त  के उच्चतम स्तर पर जांच के आदेश दे दिए गए हैं।
इस प्रक्रिया के दौरान सहायक ट्रेन ड्राइवर श्री एस. के. विश्वकर्मा अपने सामान्य प्रोटोकॉल या आधिकारिक कामकाज के तहत इंजन का निरीक्षण कर रहे थे और इस प्रक्रिया में वह दुर्भाग्यवश ट्रेन से नीचे गिर गए। उन्हें तत्काल एम्बुलेंस से अस्पताल पहुंचाया गया, लेकिन दुर्भाग्यवश उनकी जान नहीं बचाई जा सकी। ड्यूटी निभाते वक्त घायल हुए श्री विश्वकर्मा की जान तो नहीं बचाई जा सकी, लेकिन उन्होंने एक बड़ी दुर्घटना टाल कर इस ट्रेन के सैकड़ों यात्रियों की जान बचाई। सहायक लोको पायलट, नागपुर श्री एस. के. विश्वकर्मा की दुर्भाग्यपूर्ण मौत पर नागपुर और मध्य रेलवे के प्रत्येक अन्य प्रभाग  में शोक प्रार्थना आयोजित की गई।
हम रेल यात्रियों की सुरक्षा एवं सुरक्षित आवाजाही के लिए इस तरह का अनुकरणीय उदाहरण बार-बार पेश करने वाले निष्ठावान रेल कर्मियों के साहस को नमन करते हैं। भारतीय रेलवे सही अर्थों में राष्ट्र की जीवन रेखा है।
स्वास्थ्य एवं परिवार कल्याण मंत्रालय
भारत में कोविड रोधी टीकाकरण कवरेज का कुल आंकड़ा 105.43 करोड़ के पार पहुंचा
पिछले 24 घंटों में 56.91 लाख कोविड रोधी टीके लगाए गये
स्वस्थ होने की वर्तमान दर 98.19 प्रतिशत है
पिछले 24 घंटों में 14,313 नये मामले सामने आए
भारत में सक्रिय मामलों की कुल संख्या 1,61,555 है
साप्ताहिक पॉजिटिविटी दर  पिछले 36 दिनों से दो प्रतिशत से नीचे बनी हुई है
पिछले 24 घंटों के दौरान टीके की 56,91,175 खुराकें देने के साथ ही भारत ने 105.43 करोड़ से अधिक कोविड रोधी टीके लगाने की महत्वपूर्ण उपलब्धि हासिल कर ली है। आज सुबह सात बजे तक की अस्थायी रिपोर्ट के अनुसार देश का कोविड-19 टीकाकरण कवरेज 1,05,43,13,977 के आंकड़े तक पहुंच गया है। टीकाकरण की इस सफलता को 1,05,30,690 सत्रों के जरिये प्राप्त किया गया।
आज सवेरे सात बजे तक प्राप्त रिपोर्ट के अनुसार पूरा ब्यौरा इस प्रकार है:
|
|
स्वास्थ्य कर्मी
|
|
पहली खुराक
|
|
1,03,78,868
|
|
दूसरी खुराक
|
|
92,06,421
|
|
अग्रिम पंक्ति के कर्मी
|
|
पहली खुराक
|
|
1,83,71,365
|
|
दूसरी खुराक
|
|
1,58,88,942
|
|
18-44 वर्ष आयु वर्ग
|
|
पहली खुराक
|
|
41,65,22,627
|
|
दूसरी खुराक
|
|
13,88,92,149
|
|
45-59 वर्ष आयु वर्ग
|
|
पहली खुराक
|
|
17,42,68,245
|
|
दूसरी खुराक
|
|
9,52,99,427
|
|
60 वर्ष से अधिक
|
|
पहली खुराक
|
|
10,93,98,998
|
|
दूसरी खुराक
|
|
6,60,86,935
|
|
योग
|
|
1,05,43,13,977
पिछले 24 घंटों में 13,543 मरीजों के ठीक होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,36,41,175 है।
परिणामस्वरूप भारत में कोविड से स्वस्थ होने की वर्तमान दर इस समय 98.19 प्रतिशत है।
पिछले लगातार 125 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के संयुक्त एवं सतत प्रयासों का ही परिणाम है।
पिछले 24 घंटों में कुल 14,313 नये मामले सामने आये।
सक्रिय मामलों की संख्या फिलहाल 1,61,555 है। सक्रिय मामले देश के कुल पॉजिटिव मामलों का इस समय 0.47 प्रतिशत हैं। जो मार्च 2020 के बाद से सबसे कम है।
देश में कोविड जांच क्षमता को लगातार बढ़ाया जा रहा है, इसके तहत पिछले 24 घंटों के दौरान कुल 11,76,850 जांच की गईं। भारत ने अब तक 60.70 करोड़ से अधिक  नमूनों की कोविड जांच की है।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.18 प्रतिशत है, जो पिछले 36 दिनों में 2 प्रतिशत से नीचे कायम है। दैनिक पॉजिटिविटी दर 1.22 प्रतिशत है। वह भी पिछले 26 दिनों से दो प्रतिशत से नीचे और 61 दिनों से लगातार तीन प्रतिशत से कम पर बनी हुई है।
एमजी/एएम/एनके
(Visitor Counter : 278
नीति आयोग
कार्बन कैप्चर, उपयोग और भंडारण पर राष्ट्रीय कार्यशाला
भारत जैसे विकासशील राष्ट्र के लिए यह महत्वपूर्ण है कि वह अपने आर्थिक विकास से समझौता न करते हुए तेजी से बढ़ते औद्योगिक क्षेत्र के परिणामस्वरूप बढ़ रहे ग्रीनहाउस गैस उत्सर्जन की समस्या पर विचार करे। भारतीय बिजली/इस्पात/सीमेंट/रिफाइनरी और अन्य भारी औद्योगिक क्षेत्र वर्तमान में कोयले और पेट्रोलियम उत्पादों पर बहुत अधिक निर्भर हैं। हालांकि, कार्बन कैप्चर, यूटिलाइजेशन एंड स्टोरेज  के माध्यम से सघन डीकार्बोनाइजेशन परिदृश्य दीर्घकालिक अवधि में ऊर्जा प्रणालियों में शुद्ध-शून्य उत्सर्जन अर्जित करने में महत्वपूर्ण भूमिका निभा सकते हैं।
उपरोक्त को ध्यान में रखते हुए, नीति आयोग ने 30 मार्च 2022 को हाइब्रिड मोड में सीसीयूएस पर एक राष्ट्रीय कार्यशाला का आयोजन किया। इस कार्यशाला में भारत के लिए एक चक्रीय अर्थव्यवस्था को सक्षम करने में सीसीयूएस की भूमिका पर चर्चा करने के लिए सरकारी अधिकारी, उद्योग जगत के अग्रणी व्यक्ति और शिक्षाविद एक साथ एकत्र हुए।
उद्घाटन सत्र में, नीति आयोग के मुख्य कार्यकारी अधिकारी श्री अमिताभ कांत ने सीओपी 26 में 2070 तक एक शुद्ध शून्य कार्बन राष्ट्र बनने के लिए भारत की प्रतिबद्धता और इसके परिणामस्वरूप सीसीयूएस परियोजनाओं को आर्थिक रूप से व्यवहार्य होने के साथ-साथ तकनीकी रूप से भी सक्षम बनाने की आवश्यकता के बारे में उल्लेख किया।
कोयला मंत्रालय के सचिव श्री अनिल कुमार जैन ने सीसीयूएस पर एक राष्ट्रीय मिशन आरंभ करने पर बल दिया और कहा कि जब निकास बिन्दु  पर सीओ2 कैप्चर हो जाएगा तो सीसीयूएस परियोजनाएं व्यवहार्य हो जाएंगी।
भारत सरकार के प्रधान वैज्ञानिक सलाहकार डॉ. के. विजय राघवन ने कहा कि भारत में सीसीयूएस प्रौद्योगिकियों में निवेश का सही स्तर सुनिश्चित करने के लिए हितधारकों के बीच प्रभाव के निर्माण हेतु एक उपयुक्त मूल्य निर्धारण तंत्र के साथ एक कार्बन बाजार महत्वपूर्ण है। एम एन दस्तूर कंपनी लिमिटेड के अध्यक्ष और मुख्य कार्यकारी अधिकारी श्री अतनु मुखर्जी ने औद्योगिक परिमाण पर सीओ2 को आर्थिक और प्रभावी ढंग से कैप्चर करने तथा उपयोग करने की पद्धति प्रस्तुत की। उन्होंने सीसीयूएस मूल्य श्रृंखला और संबंधित कार्बन बाजारों को सक्षम बनाने के लिए नीतिगत समर्थन की आवश्यकता पर बल दिया।
नीति आयोग के उपाध्यक्ष डॉ राजीव कुमार ने अपने उद्घाटन भाषण में उल्लेख किया कि भारत शायद विश्व का एकमात्र देश था जिसे पर्यावरण के अनुकूल तरीके से विकास जारी रखने की आवश्यकता थी। उन्होंने कहा कि इस तरह की एक बड़ी चुनौती का सामना सीसीयूएस परियोजनाओं के कार्यान्वयन के माध्यम से ही किया जा सकता है। उन्होंने यह भी अनुमान लगाया कि एक क्षेत्र – जिस पर कार्बन के दृष्टिकोण से बहुत हद तक किसी का ध्यान नहीं गया था, वह कृषि क्षेत्र था। मिट्टी में कार्बन सामग्री को वर्तमान लगभग 0.4 प्रतिशत से लगभग 2.5 प्रतिशत तक बहाल करने के लिए, पूरे देश में प्राकृतिक खेती को बड़े पैमाने पर बढ़ावा देने की आवश्यकता है। उन्होंने यह कहते हुए अपने संबोधन का समापन किया कि नीति आयोग समयबद्ध तरीके से एक टास्क फोर्स के रूप में एक परामर्श प्रक्रिया के माध्यम से भारत भर में संभावित स्थलों पर सीसीयूएस परियोजनाओं की तैनाती को बढ़ावा देने के लिए एक नीति दस्तावेज प्रस्तुत करेगा।
तीन तकनीकी सत्रों में इष्टतम भंडारण अवसंरचना के साथ मिलकर सीओ2 के कैप्चर और उपयोग को विकसित और समेकित करते समय अनुभव की वर्तमान कमी को दूर करने के लिए आवश्यक कार्य पर विचार-विमर्श किया गया।
भारत में सीसीयूएस को लागू करने और बढ़ावा देने के लिए एक मजबूत और प्रभावी सीसीयूएस नीतिगत ढांचे के विकास के लिए भारत सरकार को एक प्रबंधक की भूमिका निभाने की आवश्यकता है।
मंत्रिमण्डल
मंत्रिमंडल ने भारत और सऊदी अरब के मध्य रणनीतिक साझेदारी परिषद् की स्थापना के अनुबंध को कार्योत्तर स्वीकृति प्रदान की
प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने आज भारत सऊदी अरब के मध्य रणनीतिक साझेदारी परषिद की स्थापना के लिए 29 अक्टूबटर, 2019 को हुए हस्ताक्षर हुए अनुबंध को कार्योत्तर स्वीकृति प्रदान की।
इस अनुबंध से दोनों देशों का उच्च स्तर का नेतृत्व इस रणनीतिक भागीदारी के तहत चल रही पहलों/परियोजनाओं की प्रगति की निगरानी करने के लिए नियमित तौर पर मिलने में समर्थ होगा। इससे रणनीतिक जुड़ाव बनाने के लिए नए क्षेत्रों की पहचान करने में मदद मिलेगी और यह अर्जित किए जाने वाले लक्ष्यों और प्राप्त होने वाले लाभों को भी परिभाषित करेगा।
लाभ:
इस प्रस्ताव का उद्देश्य लिंग, वर्ग या आय के पूर्वाग्रह के बिना सऊदी अरब के साथ बेहतर आर्थिक और वाणिज्यिक संबंधों से नागरिकों को लाभ पहुंचाना है।
सऊदी अरब के साथ किया गया यह अनुबंध रक्षा, सुरक्षा, आतंकवाद का मुकाबला करने, ऊर्जा सुरक्षा तथा नवीकरणीय ऊर्जा जैसे रणनीतिक क्षेत्रों में भागीदारी के नए मार्ग प्रशस्त करेगा।
आरकेमीणा/आरएनएम/एएम/आईपीएस-4435
(Visitor Counter : 208
मत्स्यपालन, पशुपालन और डेयरी मंत्रालय
भारत सरकार और विश्व पशु स्वास्थ्य संगठन  महामारी के खिलाफ तैयारी के लिए 'वन हेल्थ एप्रोच' को मजबूत करने के उद्देश्य से एक साथ आए
पशुपालन और डेयरी विभाग ने डब्ल्यूओएएच के साथ साझेदारी में 11-12 सितंबर 2023 को हैदराबाद में एक बहु-क्षेत्रीय कार्यशाला "भारत में वन्यजीवों में फैलने वाली घटनाओं का जोखिम-आधारित प्रबंधन" का आयोजन किया
कार्यशाला चार प्रमुख उद्देश्यों- वन्यजीव-उत्पत्ति रोग जोखिम विश्लेषण के बारे में हितधारकों के ज्ञान को बढ़ाना, भारत के जोखिम मूल्यांकन और प्रबंधन का गहन अंतराल विश्लेषण करना, रोग फैलने के परिदृश्यों का अनुकरण करना और प्रासंगिक हितधारकों के बीच संचार और जागरूकता को बढ़ावा देने पर केंद्रित रही
मत्स्यपालन, पशुपालन एवं डेयरी मंत्रालय के पशुपालन और डेयरी विभाग ने विश्व पशु स्वास्थ्य संगठन  के साथ साझेदारी में 11-12 सितंबर 2023 को हैदराबाद में एक बहु-क्षेत्रीय कार्यशाला "भारत में वन्यजीवों में फैलने वाली घटनाओं का जोखिम-आधारित प्रबंधन" का आयोजन किया।
कार्यशाला का उद्घाटन पशुपालन आयुक्त, डॉ. अभिजीत मित्रा और एशिया पेसिफिक के लिए विश्व पशु स्वास्थ्य संगठन के क्षेत्रीय प्रतिनिधि, डॉ. हिरोफुमुई कुगिता ने किया, जिसमें विश्व पशु स्वास्थ्य संगठन के प्रतिष्ठित विशेषज्ञ शामिल थे। इसमें डॉ. पाओलो टिज़ानी, डॉ. लेसा थॉम्पसन, डॉ. जैकलिन लुसाट और डॉ. बेसिलियो वाल्डेहुसा शामिल थे। इस कार्यक्रम में पशुपालन, मानव स्वास्थ्य और वन्यजीव क्षेत्रों से छह भारतीय राज्यों, अर्थात् केरल, उत्तराखंड, कर्नाटक, मध्य प्रदेश, ओडिशा और तेलंगाना का प्रतिनिधित्व करने वाले 25 प्रतिभागियों ने भाग लिया। इनके अलावा, विश्व स्वास्थ्य संगठन, संयुक्त राष्ट्र खाद्य और कृषि संगठन , यूएसएआईडी राइज और वन हेल्थ सपोर्ट यूनिट  के पर्यवेक्षकों के साथ, आईसीएआर-नेशनल इंस्टीट्यूट ऑफ वेटरनरी एपिडेमियोलॉजी एंड डिजीज इंफॉर्मेटिक्स , और सेंटर फॉर वाइल्डलाइफ आईवीआरआई के 13 विशेषज्ञों ने भाग लिया।
कार्यशाला चार प्रमुख उद्देश्यों- वन्यजीव-उत्पत्ति रोग जोखिम विश्लेषण के बारे में हितधारकों के ज्ञान को बढ़ाना, भारत के जोखिम मूल्यांकन और प्रबंधन का गहन अंतराल विश्लेषण करना, रोग फैलने के परिदृश्यों का अनुकरण करना और प्रासंगिक हितधारकों के बीच संचार और जागरूकता को बढ़ावा देने पर केंद्रित रही। कार्यशाला चर्चाओं के साथ संपन्न हुई जिनमें आगे बढ़ने के रास्ते पर, एक स्वास्थ्य दृष्टिकोण, क्रॉस-सेक्टोरल सहयोग और महामारी संबंधी तैयारियों के महत्व पर जोर दिया गया। कार्यशाला में सात सत्र शामिल थे, जिनमें दो जोखिम विश्लेषण सिमुलेशन  के लिए समर्पित थे। दो दिवसीय कार्यशाला में वन्यजीवों, ईकोसिस्टम और मानव और घरेलू पशु स्वास्थ्य के लिए एक सुरक्षित और अधिक टिकाऊ भविष्य सुनिश्चित करने के लिए क्रॉस-सेक्टोरल सहयोग और वन हेल्थ दृष्टिकोण को अपनाने के महत्व पर प्रकाश डालते हुए भविष्य के मार्ग पर गहन चर्चा हुई।
कोविड-19 महामारी ने देशों और क्षेत्रों को भविष्य की महामारियों के प्रभावों को कम करने के लिए अपनी तैयारी बढ़ाने की आवश्यकता को रेखांकित किया है। डब्ल्यूओएएच इन महत्वपूर्ण मुद्दों के समाधान के लिए संयुक्त राष्ट्र खाद्य और कृषि संगठन , विश्व स्वास्थ्य संगठन और संयुक्त राष्ट्र पर्यावरण कार्यक्रम सहित भागीदारों के साथ सक्रिय रूप से सहयोग कर रहा है।
ऐसी दुनिया में जहां वन्यजीवों, घरेलू जानवरों और मनुष्यों का स्वास्थ्य आपस में जुड़ा हुआ है; सहयोग और समन्वय का "एक स्वास्थ्य" दृष्टिकोण टिकाऊ भविष्य के लिए आवश्यक है। इस कार्यशाला में डब्ल्यूओएएच और भारत सरकार के संयुक्त प्रयास एक सुरक्षित, स्वस्थ और अधिक टिकाऊ दुनिया के निर्माण की प्रतिबद्धता का उदाहरण देते हैं।
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट- 518वां दिन
भारत का समग्र टीकाकरण कवरेज करीब 196 करोड़ हुआ
आज शाम 7 बजे तक टीके की 13 लाख से अधिक खुराक दी गई
भारत का कोविड-19 टीकाकरण कवरेज आज 196 करोड़  से अधिक हो गया है। आज शाम 7 बजे तक 13 लाख  से अधिक टीके की खुराक दी जा चुकी है। आज देर रात तक दिन की अंतिम रिपोर्ट तैयार होने के साथ दैनिक टीकाकरण के आंकड़ों में और वृद्धि होने की संभावना है।
जनसंख्या के प्राथमिकता वाले समूहों के आधार पर टीके की खुराकों के कवरेज का निम्नलिखित तरीके से वर्गीकरण किया गया है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10408165
|
|
दूसरी खुराक
|
|
10054919
|
|
एहतियाती खुराक
|
|
5502549
|
|
एफएलडब्ल्यू
|
|
पहली खुराक
|
|
18421636
|
|
दूसरी खुराक
|
|
17609464
|
|
एहतियाती खुराक
|
|
9520554
|
|
12-14 वर्ष का आयु वर्ग
|
|
पहली खुराक
दूसरी खुराक
|
|
35629483
20748877
|
|
15-18 वर्ष का आयु वर्ग
|
|
पहली खुराक
|
|
60049054
|
|
|
|
दूसरी खुराक
|
|
47589252
|
|
18-44 वर्ष का आयु वर्ग
|
|
पहली खुराक
|
|
557845959
|
|
दूसरी खुराक
एहतियाती खुराक
|
|
497246373
1877693
|
|
45-59 वर्ष का आयु वर्ग
|
|
पहली खुराक
|
|
203377641
|
|
दूसरी खुराक
एहतियाती खुराक
|
|
192515735
2022970
|
|
60 वर्ष से अधिक
|
|
पहली खुराक
|
|
127198034
|
|
दूसरी खुराक
|
|
120187298
|
|
एहतियाती खुराक
|
|
22049910
|
|
कुल दी गई पहली खुराक
|
|
1012929972
|
|
कुल दी गई दूसरी खुराक
|
|
905951918
|
|
एहतियाती खुराक
|
|
40973676
|
|
कुल
|
|
1959855566
टीकाकरण अभियान में आज की उपलब्धि, जनसंख्या के प्राथमिकता वाले समूहों के आधार पर वर्गीकरण इस प्रकार है:
|
|
दिनांक: 17 जून, 2022 
|
|
एचसीडब्ल्यू
|
|
पहली खुराक
|
|
54
|
|
दूसरी खुराक
|
|
742
|
|
एहतियाती खुराक
|
|
16155
|
|
एफएलडब्ल्यू
|
|
पहली खुराक
|
|
205
|
|
दूसरी खुराक
|
|
1176
|
|
एहतियाती खुराक
|
|
62071
|
|
12-14 वर्ष का आयु वर्ग
|
|
पहली खुराक
दूसरी खुराक
|
|
84990
216023
|
|
15-18 वर्ष का आयु वर्ग
|
|
पहली खुराक
|
|
30596
|
|
|
|
दूसरी खुराक
|
|
105006
|
|
18-44 वर्ष का आयु वर्ग
|
|
पहली खुराक
|
|
32232
|
|
दूसरी खुराक
एहतियाती खुराक
|
|
338671
77197
|
|
45-59 वर्ष का आयु वर्ग
|
|
पहली खुराक
|
|
4564
|
|
दूसरी खुराक
एहतियाती खुराक
|
|
74802
38459
|
|
60 वर्ष से अधिक
|
|
पहली खुराक
|
|
4280
|
|
दूसरी खुराक
|
|
57115
|
|
एहतियाती खुराक
|
|
169756
|
|
कुल दी गई पहली खुराक
|
|
156921
|
|
कुल दी गई दूसरी खुराक
|
|
793535
|
|
एहतियाती खुराक
|
|
363638
|
|
कुल
|
|
1314094
|
||
|
देश में सबसे ज्यादा जोखिम वाले जनसंख्या समूहों को कोविड-19 से बचाने के लिए एक उपकरण के रूप में टीकाकरण अभियान की उच्चतम स्तर पर नियमित रूप से समीक्षा और निगरानी की जाती है।
इलेक्ट्रानिक्स एवं आईटी मंत्रालय
केंद्रीय राज्य मंत्री श्री राजीव चंद्रशेखर कल गुजरात का दौरा करेंगे
श्री चंद्रशेखर सुरेंद्रनगर एवं राजकोट में छात्रों, स्टार्टअप उद्योगों और उद्यमियों के साथ भारत के युवाओं के लिए प्रधानमंत्री के न्यू इंडिया के दृष्टिकोण को साझा करेंगे
केंद्रीय इलेक्ट्रॉनिक्स एवं आईटी तथा कौशल विकास एवं उद्यमिता राज्य मंत्री श्री राजीव चंद्रशेखर कल से दो दिनों की अपनी सरकारी यात्रा के दौरान गुजरात में होंगे।
श्री राजीव चंद्रशेखर वहां छात्रों, स्टार्टअप्स और उद्यमियों के साथ बातचीत करेंगे। उनका दौरा युवा भारतीयों पर सरकार के फोकस और उन्हें आगे उनके करियर के लिए एक सक्षम वातावरण प्रदान करने के दृष्टिकोण का हिस्सा है। 'न्यू इंडिया फॉर यंग इंडिया: टेकेड ऑफ अपॉर्चुनिटीज' यानी ‘युवा भारतीयों के लिए न्यू इंडिया : प्रौद्योगिकी-पोषित दशक में अवसर’, इन बातचीत का विषय है।
इस कार्यक्रम के दौरान श्री चंद्रशेखर चार विश्वविद्यालयों - सुरेंद्रनगर में सी. एस. विश्वविद्यालय और राजकोट में सौराष्ट्र विश्वविद्यालय, आर. के. विश्वविद्यालय और मारवाड़ी विश्वविद्यालय का दौरा करेंगे।
श्री चंद्रशेखर की यात्रा का पहला पड़ाव कल सी.एस. विश्वविद्यालय, सुरेंद्रनगर में है, जहां वे स्टार्टअप्स उद्यमियों और छात्रों से मिलेंगे। केंद्रीय आयुष राज्य मंत्री और स्थानीय सांसद डॉ. महेंद्र मुंजापारा कार्यक्रम में विशिष्ट अतिथि के रूप में मौजूद रहेंगे।
इसके बाद श्री चंद्रशेखर राजकोट जाएंगे, जहां वे आर. के. विश्वविद्यालय में शीर्ष चिंतकों, शिक्षाजगत, व्यापार और उद्योगजगत के लोगों से मुलाकात करेंगे।
अगले दिन, श्री चंद्रशेखर सौराष्ट्र और मारवाड़ी विश्वविद्यालयों का दौरा करेंगे और छात्रों, स्टार्टअप्स उद्यमियों, इनोवेटर्स और शिक्षाविदों के साथ बातचीत करेंगे।
श्री राजीव चंद्रशेखर राजकोट में सीआईआई उद्योग के नेताओं और प्रतिनिधियों से भी मुलाकात करेंगे।
श्री चंद्रशेखर स्वयं एक टेक्नोक्रेट और सफल उद्यमी रहे हैं। उन्होंने भारत का पहला और सबसे बड़ा वायरलेस सेलुलर नेटवर्क बनाया है। इससे पहले भी उन्होंने देश भर में छात्रों और स्टार्टअप्स उद्यमियों के साथ इस तरह के अनेक आकर्षक सत्र आयोजित किए हैं। उभरती प्रौद्योगिकियों के बीच कौशल हासिल करने के लिए उन्हें प्रोत्साहित करना इन कार्यक्रमों का उद्देश्य है। उन्होंने कहा है कि "नवाचार आगे बढ़ने का मंत्र है। हमारे स्टार्टअप, इनोवेटर्स और उद्यमी भारतीय अर्थव्यवस्था को 5 ट्रिलियन डॉलर और डिजिटल अर्थव्यवस्था को 1 ट्रिलियन डॉलर की ओर ले जाएंगे।"
सड़क परिवहन एवं राजमार्ग मंत्रालय
श्री गडकरी केरल में 8 राष्ट्रीय राजमार्ग परियोजनाओं का उद्घाटन और शिलान्यास करेंगे
राज्य की आर्थिक समृद्धि को बड़ा बढ़ावा देने के लिए 200 किमी से अधिक लंबे राजमार्गों की लागत 12,692 करोड़ रुपये है
 डॉ. वी. के. सिंह और राज्य के मंत्री श्री वी. मुरलीधरन, संसद सदस्य, विधायक और केंद्र और राज्य के वरिष्ठ अधिकारी शामिल होंगे।
परियोजनाओं का विवरण:
उद्घाटन: काजाकुट्टम से मुकोला, 27 किमी, 1,121 करोड़।
शिलान्यास:
|
|
क्रमांक
|
|
परियोजना का नाम
|
|
लंबाई 
|
|
परियोजना की कुल लागत

|
|
1
|
|
थालापाडी के छह लेन 17.200 किलोमीटर से चंगला तक एनएच-66 का 57.200 किमी 
|
|
39
|
|
1981.07
|
|
2.
|
|
चांगला के छह लेन 57.200 किमी से नेलेश्वरम् एनएच-66 का 95.650 किलोमीटर। 
|
|
37.27
|
|
1746.45
|
|
3.
|
|
नेलेश्वरम कस्बे की छह लेन थालिपरम्बा तक 96.450 किमी से 137.900 किलोमीटर तक राष्ट्रीय राजमार्ग-66 
|
|
40.11
|
|
3041.65
|
|
4.
|
|
मुगलपिलंगड में 137.900 किमी के लिए थालिपरम्बा के छह लेन 170.600 किलोमीटर राष्ट्रीय राजमार्ग-66 
|
|
29.95
|
|
2714.6
|
|
5.
|
|
पालोली पालम की छह लेनिंग और मूडी पुल और उससे संबद्ध काम राष्ट्रीय राजमार्ग-66 
|
|
2.1
|
|
210.21
|
|
6.
|
|
कोझिकोड बायपास की छह लेनिंग .30.400 किमी से 258.800 किमी तक एनएच-66 
|
|
28.4
|
|
1853.42
|
|
7.
|
|
राष्ट्रीय राजमार्ग-185 पर चेरुथोनी नदी पर 32/500 किमी के उच्च स्तरीय पुल का निर्माण
|
|
0.30
|
|
23.83
|
|
कुल
|
|
177 किमी
|
|
11,571 करोड़ रुपये
आयुष
कोविड-19 के प्रकोप को नियंत्रित करने के लिए आयुष औषधियों पर अनुसंधान
इस महामारी की दूसरी लहर के दौरान, आयुष-64 और काबासुर कुडिनीर को कोविड-19 के लिए रिपर्पस किया था जब स्वास्थ्य एवं परिवार कल्याण मंत्रालय, विज्ञान एवं प्रौद्योगिकी मंत्रालय , विज्ञान एवं प्रौद्योगिकी विभाग तथा विख्यात वैज्ञानिक संगठनों तथा अस्पतालों के सहयोग से आयुष मंत्रालय द्वारा संचालित अध्ययनों के अनुसार बिना लक्षण वाले, हल्के और कोविड के मामूली संक्रमण में स्वतंत्र या मानक देखभाल के सहायक के रूप में इन्हें उपयोगी पाया गया था। बहरहाल भारत सरकार ने ‘कोविड-19 के प्रबंधन के लिए आयुर्वेद एवं योग पर आधारित राष्ट्रीय नैदानिक प्रबंधन प्रोटोकॉल’ जारी किया है।
राज्यों/केंद्रशासित प्रदेशों के लाइसेंसिंग प्राधिकारियों/औषधि नियंत्रकों को वर्तमान संकेतों के अतिरिक्त बिना लक्षण वाले, हल्के और कोविड के मामूली संक्रमण के प्रंबधन के लिए एक उपाय के रूप में रिपर्पसिंग हेतु आयुष-64 के नए संकेत को शामिल करने के लिए उनके अधिकार क्षेत्र के तहत आयुष-64 के लाइसेंस प्राप्त विनिर्माण की अनुमति देने के लिए सूचित कर दिया गया है। इसके अतिरिक्त,राज्यों/केंद्रशासित प्रदेशों के लाइसेंसिंग प्राधिकारियों से आयुष-64 के विनिर्माण के लिए आवेदन की लाइसेंसिंग/अनुमोदन की प्रक्रिया में तेजी लाने का आग्रह किया गया है।
मंत्रालय ने कोविड-19 के प्रभावों को कम करने/जांच करने के लिए निम्नलिखित कदम उठाए हैं:
i.आयुष मंत्रालय ने प्रो. भूषण पटवर्धन की अध्यक्षता में एक अंतर-विषयी आयुष अनुसंधान एवं विकास टास्क फोर्स का गठन किया है जिसमें भारतीय चिकित्सा अनुसंधान परिषद , जैव प्रौद्योगिकी विभाग , वैज्ञानिक और औद्योगिक अनुसंधान परिषद  के वैज्ञानिकों का प्रतिनिधित्व है। अंतर-विषयी आयुष अनुसंधान एवं विकास टास्क फोर्स ने प्रोफाइलैक्टिक अध्ययनों तथाचार विभिन्न इंटरवेंशन अर्थात अश्वगंधा, यष्टिमधु, गुडुची+पिप्पली और एक पोली हर्बल फॉर्मूलेशन  के अध्ययन के लिए देश भर के विभिन्न संगठनों के विख्यात विशेषज्ञों द्वारा समीक्षा और परामर्श के माध्यम से कोविड-19 के पॉजिटिव मामलों में अतिरिक्त सहायता के लिए नैदानिक अनुसंधान प्रोटोकॉल तैयार और डिजाइन किया है।
ii.आयुष मंत्रालय ने टॉस्क फोर्स की अनुशंसाओं के आधार पर कोविड-19 के लिए आयुष संबंधीउपायों से जुड़े अंतर-विषयी अध्ययन की भी शुरुआत की है। आयुष मंत्रालय के तत्वावधान में विभिन्न अनुसंधान संगठनों तथा राष्ट्रीय संस्थानों के तहत देश भर में आयुष संबंधी उपायों पर 152 केन्द्रों में 126 अनुसंधान अध्ययन आरंभ किए गए हैं।
iii.आयुष मंत्रालय ने राज्य लाइसेंसिंग प्राधिकारियों/व्यक्तियों द्वारा अग्रेषित पेटेंट और स्वामित्व वाली एएसयूएंडएच दवाओं/पारंपरिक एएसयूएंडएच दवाओं पर आवेदनों/दावों की जांच के लिए कोविड-19 के लिए एक अंतर-विषयी तकनीकी समिति  का गठन किया है।
यह जानकारी आयुष राज्यमंत्री श्री महेन्द्रभाई मुंजापारा द्वारा आज राज्यसभा में एक लिखित उत्तर में दी गई।
रक्षा मंत्रालय
रक्षा मंत्री ने अरुणाचल में दिफो पुल को राष्ट्र को समर्पित किया
 द्वारा किए जा रहे सराहनीय कार्यों की प्रशंसा की।
श्रीमती सीतारमण ने इस महत्वपूर्ण पुल के पूरा होने की सराहना की, जो पूर्वी अरुणाचल प्रदेश के दिबांग घाटी और लोहित घाटी क्षेत्र और साथ ही चीन सीमा पर तैनात सैनिकों को सभी मौसम में निर्बाध अवागमन प्रदान करेगा। सीमा सड़क संगठन के महानिदेशक लेफ्टिनेंट जनरल हरपाल सिंह ने बीआरओ द्वारा कठिन परिश्रम वाली परिस्थितियों में बाढ़ का सामना कर रहे इलाकों में जटिल स्थितियों के विस्तार से बताया। उन्होंने साथ ही यह भी बताया कि बीआरओ ने अपने कर्तव्यों का निर्वहन करने में देश के लिए कई बहुमूल्य जीवन का बलिदान किया है।
समारोह में अरुणाचल प्रदेश के पशुपालन, डेयरी विकास, कृषि और बागवानी मंत्री डॉ. मोहेश चाई ने भी भाग लिया, जिन्होंने इस क्षेत्र के विकास में बीआरओ के योगदान की प्रशंसा की।
हिंदी इकाई, पसूका, नई दिल्ली
युवा कार्यक्रम एवं खेल मंत्रालय
नाडा इंडिया ने 2023 के लिए पंजीकृत परीक्षण पूल सूची की घोषणा की
मुख्य बातें:
• राष्ट्रीय डोपिंग-रोधी प्राधिकरण  की भारत की पंजीकृत परीक्षण पूल  सूची 2023 में 24 खेल विधाओं के कुल 149 एथलीट शामिल हैं
• इसमें 7 दिव्यांग एथलीटों को भी शामिल किया गया है, सूची 1 जनवरी, 2023 से नाडा इंडिया की वेबसाइट पर उपलब्ध होगी
वर्ष 2023 के लिए नाडा इंडिया आरटीपी सूची 1 जनवरी, 2023 से नाडा इंडिया की वेबसाइट पर उपलब्ध होगी। सूची में 60 महिला और 89 पुरुष एथलीटों सहित, कुल 149 एथलीटों के साथ नाडा भारत की आरटीपी सूची 2023 में सभी उच्च प्राथमिकता वाले खेल विधाओं में मूल्यांकन के व्यापक जोखिम पर आधारित है और 24 खेल विषयों के एथलीट शामिल हैं। इस सूची में 7 दिव्यांग खिलाड़ियों को शामिल किया गया है।
राष्ट्रीय और अंतरराष्ट्रीय खेल महासंघ को एक प्रति के साथ सभी संबंधित एथलीटों को आरटीपी सूची में शामिल करने का नोटिस जारी किया गया है।
आरटीपी सूची में सभी एथलीटों को त्रैमासिक आधार पर अपना पता-ठिकाना बताना होगा, जिसमें रात भर रहने का पता-ठिकाना, गतिविधि कार्यक्रम, प्रतियोगिता कार्यक्रम और स्थान तथा प्रत्येक दिन के लिए 60 मिनट का समय स्लॉट शामिल है, जहां वे परीक्षण के लिए उपलब्ध और सुलभ होंगे तथा संभावित चूक परीक्षण के लिए उत्तरदायी होंगे।
समुचित तौर पर योजना बनाने में सक्षम होने के लिए, एथलीटों को तिमाही की शुरुआत से 15 दिन पहले प्रत्येक तिमाही के विवरण प्रदान करने की आवश्यकता होती है।
एक एथलीट समय पर अपने पते-ठिकाने की जानकारी प्रदान करने के लिए उत्तरदायी होता है, जिसमें विफल रहने पर एथलीट को पते-ठिकाने की फाइलिंग में विफलता का नोटिस जारी किया जाएगा। यदि आरटीपी में कोई एथलीट 12 महीने की अवधि में तीन पते-ठिकानों की विफलता  करता है, तो यह डोपिंग-रोधी नियम का उल्लंघन हो सकता है। एथलीट को बाद के अपराधों के लिए 12 से 24 महीने  या उससे अधिक की अपात्रता की अवधि के लिए मंजूरी दी जा सकती है।
राष्ट्रीय एंटी-डोपिंग प्राधिकरण  भारत एथलीटों को विश्व एंटी-डोपिंग प्राधिकरण  एडीएएमएस प्लेटफॉर्म या एथलीट सेंट्रल एप्लिकेशन पर पते-ठिकाने दाखिल करने की प्रक्रिया के अनुकूल बनाने का प्रयास भी कर रहा है।